钦定古今图书集成/明伦汇编/官常典/第074卷 > 萧朗
## 钦定古今图书集成/明伦汇编/官常典/第074卷 > 萧朗

按《南史梁长沙宣武王传》：“长沙宣武王懿子朗，字靖
彻。天监五年，例以王子封侯，历太子洗马、桂州刺史，
加都督。性倨而虐，群下患之。记室庾丹以忠谏见害，
帝闻之，使于岭表，以功自效。丹父景休，位御史中丞。
丹少有儁才，与伏挺、何子朗俱为周舍所狎。初，景休
罢巴东郡，颇有资产，丹负钱数百万，责者填门，景休”
怒，不为之偿。既而朝贤之丹不之景休，景休悦，乃悉
为还之。为建康正，坐事流广州。